سوڵتانی
سوڵتانی گوندێکە، کەوتووەتە گوندەواری سۆما نشیو، ناوچەی سۆما و برادۆست، شارستانی ورمێ، پارێزگای ورمێ، ڕۆژھەڵاتی کوردستان، ئێران.

ناو 
 ناوی ئەم گوندە دەگەڕێتەوە بۆ ناوی میری (قەڵای بێردووک) کە ناوی میر سوڵتان بووە و ئەم ناوچەیەش لەژێر قەڵەمڕەوی ئەودا بووە.

مێژوو 
ئەم گوندە بۆ یەکەمجار کە ئاوەدانکراوەتەوە و خانووی تیادا کراوە لە ساڵی (١٩٤٦ز)دا بووە، لەسەر دەستی (جانگیر عەزیزی نەوەی حاجی مەردەخان)ی شکاکی لە تیرەی (گەورک)، کە لە بنەچەدا خەڵکی گوندی لۆرەشیرینی ناوچەی شپیرانە، لەگەڵ خێزانی کەناوی (نازێ ئەلیاسی)ە لە بابەوە لە بنەماڵەی ئەحمەدی خانین، لەو سالەدا کەھاتوونەتە ھەواری کوێستان ئیتر نەگەڕاونەتەوە و ئەم گوندەیان ئاوەدان کردووەتەوە.

جوگرافیا 

سوڵتانی ھاوسنوورە لەگەڵ ئەم گوندانە:
 لە باکوورەوە لەگەڵ گوندی قەسرک. 
 لە باشوورەوە لەگەڵ گوندی کۆران.
 لە ڕۆژھەڵاتەوە لەگەڵ گوندی حەسەنی. 
 لە ڕۆژاواوە لەگەڵ گوندی دێریشک لە باکووری کوردستان.

دانیشتوان 

 بە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٦٠٩) کەس و (١٢٣) خێزان بووە.
 دانیشتووانی گوندەکە کوردن.
 بە کوردی (کرمانجی) دەدوێن.

ئایین 
 ئایینی خەڵکی ئەم گوندە ئیسلام (سوننە)یە.

ئەمانەش ببینە 

 پێڕستی گوندەکانی شارستانی ورمێ

پەراوێزەکان 

شارستانی ورمێ
ورمێ
ورمێ
گوندەکانی شارستانی ورمێ
گوندەکانی ڕۆژھەڵاتی کوردستان
شوێنە ئاوەدانەکانی شارستانی ورمێ